පැය පහකට පසු අවසානයේ පස් දෙනෙකු රැගත් යානය ගුවනට නැංවිණි. මංකොල්ලකරුට නොපෙනෙන ලෙස ෆයිටර් යානා දෙකක් පැහැරගත් බෝයිං යානයට ඉහළින් හා පහළින් පියාසර කෙරෙමින් යානය හඹා යමින් තිබිණි. නියමු කුටියට ගොස් එහි දොර ඇතුළතින් අගුලු දමාගෙන සිටින ලෙස මංකොල්ලකරු ගුවන් සේවිකා ටීනා මක්ලර්ට කියා සිටියේ එම අතරවාරයේදීය. පියාසැරිය අරඹා විනාඩි 20කට පසුව, එනම් රාත‍්‍රී අටට පමණ යානයේ පියගැට විවෘත කර තිබෙන බව අඟවමින් නියමු කුටියේ අනතුරු අඟවන රතු බුබුල දැල්වෙන්නට විය. එම සිදුවීමෙන් මඳ වේලාවක් ඉක්ම යන විට යානය තුළ වායු පීඩනය වෙනස් වූ බව ද නියමුවන්ට දැනගන්නට ලැබිණි. රාත‍්‍රී 8.13 සටහන් වූ අවස්ථාවේ යානයේ පිටුපස කොටසින් හදිසි ගැස්මක් ඇති විය. එවර යානයේ සමතුලිත බව ගිලිහී ගියෙන් නියමුවාට එය නැවත සකසන්නට පවා සිදුවිය. නමුත් දොර විවර කිරීම තහනම් නිසා නියමුවෝ ඔවුනට අණ ලැබුණු පරිදි යානය නෙවාඩා හි රෙනෝ ගුවන් තොට වෙත රැගෙන ගියහ. යානය ගොඩ බස්වන විට හමුදා සෙබළු හා එෆ් බී අයි ආයතනය මගින් යානය වට කරගත් අතර ඒ වන විටත් මංකොල්ලකරු අතුරුදන්ව සිටියේය.
රාත‍්‍රී 8.13 සටහන් වූ අවස්ථාවේ යානයේ පිටුපස කොටසට සිදු වුයේ කුමක්ද ?
හදිසි ගැස්මක් ඇති විය